ЕАЭО бізді қып-қызыл шығынға батырып отыр
"ЕАЭО бізді қып-қызыл шығынға батырып отыр" | "https://abai.kz/post/49226"
TITLE: ЕАЭО бізді қып-қызыл шығынға батырып отыр
URL: https://abai.kz/post/49226
META: "ЕАЭО бізді қып-қызыл шығынға батырып отыр" | "https://abai.kz/post/49226"
DATE: 28.03.2017
AUTHOR(s): Нұргелді Әбдіғаниұлы
TOTAL WORDS: 227
TEXT: Қазақстандық билік ЕАЭО-дан келетін шығынға қарамай сауда-саттықты жалғастыруда, - деп жазады «finprom.kz» сайты. Берекесі кеткен одақтың экономкасы ортайып, тараптар арасында талас-тартыс өршіді. ЕАЭО-тың соңғы үш отырысында Қырғызстан, Армения мен Белоруссия басшылары одақтағы теңсіздіктерді жіпкке тізгендей етіп көрсетті. Сөйтіп, бесеудің одағы опырылып түсудің аз-ақ алдында қалды. Сөйтсе де, қазақстандық кәсіпкерлер ЕАЭО елдеріне өз өнімдерін арзан бағамен жеткізуді мақұл көріпті. 2016 жылдың желтоқсан-қаңтар айларындағы статистикалық  деректерге қарасақ, дайын өнімдер экспорты 2015 жылмен салыстырғанда 1%-ке, жартылай дайын өнімдер 2,88%-ке, ал шикізат 8%-ке төмендеген екен. Ал ЕАЭО-дан Қазақстанға кіргізілетін импорт тауарлардың бағасы күрт өскен. Өткен жылы импортты шикізат 14,7%, жартылай дайын өнімдер 9,5%, дайын өнімдер 14% өсім берген. Жауапты органдағылардың жауабына қарасақ, бағаның құнсыздануы – теңгенің АҚШ долларына шаққандағы бағамының тұрақсыздығы кесірінен болған. 2016 жылдың қорытындысы бойынша индекс мынау: АҚШ долларына шаққандағы курс -59,8%. Ресей рубльне шаққандағы курс - 89,9%. 2016 жылдың қорытынды есебіне көз жүгіртсек, біз ЕАЭО-қа сатқан тауар мөлшері – 3,9 миллиард долларды құраса, сатып алған тауар көлемі – 9,7 миллиард долларға жеткен. Бұл нені көрсетеді? ЕАЭО дейтін псевдоэкономикалық ұйымның монополистік жүйеге жұмыс жасайтыны. Мұны Белоруссия Президенті бірнеше мәрте ескертті. Лукашенко елді қып-қызыл шығынға батыратын одақтан кететінін айтқанда, Кремль қоқан-лоққы жасауға кірісті. Бішкекте өткен жиылыста РФ Премьері Дмитрий Медьведев, «одақтан кетсеңдер газ бағасын көтереміз» деп шорт кесті. Бұл ЕАЭО-ты псевдоэкономикалық дегеніміздің дәлелі әм бесеудің бұл одағының бекересі кеткенін білдірсе керек. Ал бізге бұл одақ керек пе? Нұрзат Тоғжан Abai.kz
